कनाडा के तीन दिवसीय दौरे पर गए प्रधानमंत्री ने हार्पर के साथ कई मुद्दों पर व्यापक बातचीत की जिसमें आतंकवाद से उत्पन्न चुनौतियों के अलावा ऊर्जा, ढांचागत विकास, निर्माण एवं कौशल, स्मार्ट शहर, कृषि उद्योग, शोध एवं शिक्षा क्षेत्र में सहयोग की बड़ी संभावनाएं तलाशने का मुद्दा शामिल रहा। मोदी ने कहा, ‘मैं ऐसे वक्त में आया हूं जब हमारे दो देशों के बीच इस संबंध का महत्व काफी अधिक है। हम साझे मूल्यों वाले दो बड़े लोकतंत्र हैं। भारत के आर्थिक कायापलट में कुछ ही देश हैं जो कनाडा की क्षमता की बराबरी कर सकते हैं। और इसका भारत में नये वातावरण में अस्तित्व है जो खुला, पूर्वानुमान योग्य, स्थिर और आसानी से व्यवसाय किया जा सकने वाला है।’